**Ghassan Kanafani** (arabisk: غسان كنفاني) (født 9. april 1936 i Akka i Palestina, død 8. juli 1972 i Beirut i Libanon) var en palestinsk forfatter, politisk aktivist og talsmann for Folkefronten for Palestinas frigjøring. Han ble drept av en bilbombe i et attentat i Beirut, og Mossad påtok seg senere skylden for drapet.

Liv og virke
------------

### Bakgrunn

Ghassan Kanafani kom fra en muslimsk middelklassefamilie i Akka. Han var tredje barn av advokaten Muhammad Fayiz 'Abd al Razzag, som var aktiv i den nasjonale bevegelsen som opponerte mot de britiske styresmaktene som tilrettela for sionistisk innvandring, og han hadde sittet i britiske fengsler flere ganger i Ghassans barndom. Ghassan fikk sin første skolegang ved en fransk katolsk misjonsskole i Jaffa.

I mai 1948 ble familien tvunget til å flykte fra krigshandlingene og måtte i landflyktighet,. De dro først nordover og inn i Libanon, men dro så til Damaskus i Syria som palestinske flyktninger. De var relativt fattige. Faren praktiserte sitt yrke, men familieøkonomien måtte supplerers med sønnenes deltidsarbeid. Ghassan fullførte sin lærerutdannelse med hjelp fra United Nations Relief and Works Agency for Palestine Refugees (UNRWA) i 1952. Han underviste først rundt 1 200 barn i en palestinsk flyktningeleir.

### Forfatter

Ghassan Kanafani begynte å skrive korte historier mens han arbeidet i de palestinske flyktningleirene, og disse ble ofte fortalt sett gjennom øynene til barn. Mens Kanafani bodde i Kuwait, tilbrakte han mye tid på å lese russisk litteratur og sosialistisk teori. Han publiserte sin første roman i 1962. Kanafani skrev også en rekke vitenskapelige arbeider om litteratur og politikk.

Flere dager etter Massakren på Lod lufthavn den 30. mai 1972 ble et bilde av Kanafani sittende sammen med en av de japanske terroristene offentliggjort. 8. juli 1972 ble Kanafani drept av en bombe plantet i bilen hans i Beirut, hans sytten år gamle niese Lamees Najim ble også drept i dette angrepet. Kanafani ble 36 år gammel. Hans danske kone Anni, deres lille sønn og datter kom uskadd fra hendelsen.

En samling av Kanafanis dikt for den palestinske motstanden ble publisert etter hans død for å hedre hans minne. Ghassan Kanafanis minne ble også opprettholdt gjennom etableringen av Ghassan Kanafani Cultural Foundation, som siden den gang har grunnlagt åtte barnehager for barn av palestinske flyktninger. Hans arv lever videre blant palestinerne, og han regnes som en av de største moderne arabiske forfatterne. Etter at han ble drept ble Ghassan Kanafani tildelt Lotus Prize for Literature under Konferansen av afroasiatiske forfattere.

Kanafanis etterfølger, Bassam Abu Sharif, ble også angrepet og forsøkt drept av israelske etterretningsoffiserer. Sharif mistet synet på det ene øyet, og flere fingre, da en brevbombe eksploderte på hans kontor i Beirut.

Se også
-------

* Arabisk litteratur

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2   Babelio, oppført som Gassan Kanafani, Babelio forfatter-ID 172370[Hentet fra Wikidata]
3. 1 2   Brockhaus Enzyklopädie, Brockhaus Online-Enzyklopädie-id kanafani-ghassan[Hentet fra Wikidata]
4. ↑   AlKindi, oppført som Ghassān Kanafānī, Diamond Catalogue ID for persons and organisations 15318[Hentet fra Wikidata]
5. ↑  Harlow, Barbara, Return to Haifa: «Opening the Borders» in Palestinian Literature, Social Text, No. 13/14. (Vinter - Vår, 1986), pp. 3-23.
6. 1 2 3  Zalman 2004, s. 683 harvnb error: no target: CITEREFZalman2004 (help).
7. ↑  Bashkin 2010, s. 96 harvnb error: no target: CITEREFBashkin2010 (help).

Eksterne lenker
---------------

* Offisielt nettsted Rediger på Wikidata

* (en) Ghassan Kanafani – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Brockhaus Enzyklopädie **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NKC **·** ICCU **·** BNE
 |